Vino Show

Vino Show on Nelosella esitetty viihdeohjelma, jossa neljä vakionäyttelijää ja kaksi vierailevaa näyttelijää osallistuivat improvisoituihin ja käsikirjoitettuihin tehtäviin. Ohjelmaa juonsi Robin Svartström ja vakionäyttelijöinä toimivat Niina Lahtinen, Minttu Mustakallio, Eero Ritala ja Ville Virtanen. Ohjelmassa näyttelijät osallistuivat erilaisiin tehtäviin. Jaksot huipentuivat improvisoituun kohtaukseen, joka esitettiin 22 asteen kulmaan kallistetussa lavasteessa.

Ohjelman ensimmäinen kausi kuvattiin elokuussa 2014, ja se esitettiin 28. syyskuuta – 30. marraskuuta. Toinen kausi nauhoitettiin joulukuussa 2014 ja esitettiin Nelosella 28. maaliskuuta – 30. toukokuuta 2015.

Vino Show perustuu ranskalaiseen formaattiin Vendredi, tout est permis avec Arthur.

 Jaksot ja vierailijat 
 Ensimmäinen tuotantokausi 
 Jakso  Ensiesitys  Vierailijat  Katsojaluvut 1.  28. syyskuuta 2014  Teemu AromaaMinna Kivelä  378 000  2.  5. lokakuuta 2014  Sari SiikanderKai Vaine  354 000  3.  12. lokakuuta 2014  Joonas SaartamoAnna-Maija Tuokko  295 000  4.  19. lokakuuta 2014  Marc GassotJanne Kataja  335 000  5.  26. lokakuuta 2014  Malla MalmivaaraIlkka Villi  346 000  6.  2. marraskuuta 2014  Pirjo HeikkiläRoope Salminen  321 000  7.  9. marraskuuta 2014  Jaana SaarinenIlkka Villi  274 000  8.  16. marraskuuta 2014  Pirjo LonkaHelena Vierikko  265 000  9.  23. marraskuuta 2014  Jaana SaarinenRoope Salminen  269 000  10.  30. marraskuuta 2014  Wanda DubielJarkko Niemi  326 000 

 Toinen tuotantokausi 
 Jakso  Ensiesitys  Vierailijat  Katsojaluvut 1.  28. maaliskuuta 2015  Janne KatajaTimo Lavikainen  290 000  2.  4. huhtikuuta 2015  Marc GassotMiitta Sorvali  244 000  3.  11. huhtikuuta 2015  Pihla PenttinenTume Uusitalo  235 000  4.  18. huhtikuuta 2015  Samuli NiittymäkiAnnika Poijärvi  239 000  5.  25. huhtikuuta 2015  Santtu KarvonenLauri Tilkanen  209 000  6.  2. toukokuuta 2015  Ilkka VilliAnna Paavilainen  203 000  7.  9. toukokuuta 2015  Sari HavasKatja Küttner  250 000  8.  16. toukokuuta 2015  Sara MelleriLotta Lindroos  140 000  9.  23. toukokuuta 2015  Teemu AromaaTobias Zilliacus  190 000  10.  30. toukokuuta 2015  Riitta HavukainenSanna Stellan  152 000 

 Tehtäviä 

 Aivotanssi Yksi näyttelijä tanssii jonkun ammattitanssijan kanssa selittäen samaan aikaan sanoja kahdelle muulle näyttelijälle Alias-pelin tapaan.
 Fotomiimi Yksi näyttelijä esittää miimisesti tai äänellisesti ilman puhetta jotain esinettä tai henkilöä. Kaksi muuta näyttelijää yrittävät arvata, mitä hän esittää. Esittäjä vaihtuu jokaisesta oikeasta arvauksesta.
 Jortsumestari Muutama näyttelijä tanssii joidenkin tiettyjen kappaleiden tahdissa.
 Kaukosäädin Juontaja istuu nojatuolille kaukosäädin kädessään. Näyttelijät esittävät juontajan kertomaa televisio-ohjelmaa. Kun hän sanoo zäp, näyttelijät jähmettyvät ja juontaja kertoo, mitä ohjelmaa heidän pitää seuraavaksi esittää.
 Kehoaakkoset Kaksi näyttelijää tekevät yhdessä vartaloillaan jonkin tietyn sanan tai koodin. He muodostavat kehoillaan kirjaimet lattialla maaten yksi kirjain kerrallaan. Kirjaimet kuvataan salin katossa olevalla kameralla.
 Keittiömestarin erikoinen Tehtävä on joka kerta erilainen. Juontaja kertoo, mitä tehtävässä tapahtuu.
 Kielletyt sanat Ensimmäinen näyttelijä yrittää kiertelemällä saada toisen sanomaan juontajan kertomassa tilanteessa ruudulta näkemänsä sanat ilman, että hän lausuu niitä itse.
 Lehdistötilaisuus Yksi näyttelijä esittää johonkin kuvitteelliseen asiaan liittyvää henkilöä ja muut toimittajia lehdistötilaisuudessa. Päähenkilö ei itse tiedä, mikä aihe on. ”Toimittajat” yrittävät saada kysymyksien avulla päähenkilön ymmärtämään jutun aiheen.
 Liiska Tietyt näyttelijät improvisoivat kohtauksen lattialla olevan kuvan päällä maaten juontajan kertomassa tilanteessa. Kohtaus kuvataan salin katossa olevalla kameralla.
 Onnittelulaulu Näyttelijät istuvat pitkän pöydän ääreen ja improvisoivat taustamusiikin päälle yksi kerrallaan onnittelulaulun yhdelle näyttelijälle käyttäen ruudulta näkemiänsä sanoja, jotka eivät liity juontajan kertomaan juhlan aiheeseen.
 Pahinta mitä... Näyttelijät asettuvat riviin ja yrittävät keksiä, mikä olisi pahinta, mitä voisi sanoa tai tehdä juontajan kertomassa tilanteessa.
 Pariterapia Kaksi näyttelijää esittävät avioparia ja kolmas pariterapeuttia. Pari ei kuitenkaan itse tiedä, mikä heidän ongelmansa on. ”Pariterapeutti” yrittää saada  kysymyksien avulla parin ymmärtämään ongelmansa.
 Repla taululla Ensimmäinen näyttelijä lausuu ruudulta näkemänsä repliikit toiselle keskustelun mukana juontajan kertomassa tilanteessa.
 Serenadi Kaksi näyttelijää improvisoivat laulun säestyksen päälle juontajan kertomasta aiheesta.
 Ständis Kaksi näyttelijää improvisoivat kohtauksen juontajan kertomassa tilanteessa. Kolmannen näyttelijän näkö ja kuulo estetään. Kesken kohtauksen juontaja hakee kolmannen näyttelijän jommankumman näyttelijän paikalle ja hänen pitää jatkaa kohtausta.
 Tee perässä Näyttelijät yrittävät toistaa jonkin ohjelmassa vierailevan ryhmän esityksen.
 Torvi Kaksi näyttelijää improvisoivat kohtauksen juontajan kertomassa tilanteessa. Kun torvi soi, viimeisimmän repliikin sanoneen pitää lausua se uudelleen muuttaen sitä.
 Tunteesta toiseen Ensimmäinen näyttelijä muuttaa puhetyyliään ruudulta näkemiensä vaihtuvien tunteiden mukaisesti toiselle juontajan kertomasta tilanteesta.
 Tyylilajit Kaksi näyttelijää improvisoivat kohtauksen ruuduilla näkyvistä vaihtuvista tyylilajeista juontajan kertomassa tilanteessa.
 Uutiset Kaksi näyttelijää istuu pöydän ääreen. Juontaja kertoo molemmille, millä kirjaimella alkavia sanoja heidän pitää keksiä. Näyttelijät lukevat uutisaiheita monitorilta. Lauseissa on kuitenkin tyhjiä kohtia, joihin he keksivät kirjaimellaan alkavia sanoja.
 Varjoleikki Kaksi näyttelijää menevät sermin taakse ja heidän varjonsa heijastetaan sermiin. He yrittävät esittää varjojensa avulla tiettyjä elokuvia muille näyttelijöille, jotka yrittävät arvata, mitä ohjelmaa he esittävät.
 Vinohuone Tietyt näyttelijät improvisoivat kohtauksen 22 astetta vinossa olevassa lavasteessa juontajan kertomassa tilanteessa. Kohtaus kuvataan huoneen suuntaisesti käännetyllä kameralla.

 Lähteet 

Luokka:2010-luvun suomalaiset komediasarjat
Luokka:Viihdeohjelmat
Luokka:Nelosen televisio-ohjelmat